wickkiey/tamil-wikipedia-markdown huggingface dataset:
# சந்திரசேகரன் குருசாமி


**சந்திரசேகரன் குருசாமி** என்பவர் கவிஞர், ஓவியர், எழுத்தாளர் மற்றும் சிற்பி என பன்முகம் கொண்டவர். இவரை ஓவியர் சந்ரு, சந்ரு மாஸ்டர் என்றும் அழைப்பார்கள். மதுரை உயர்நீதிமன்றத்தில் உள்ள மகாத்மா காந்தி சிலை, சென்னை உயர்நீதிமன்றத்தில் உள்ள அம்பேத்கர் சிலை, கல்பாக்கத்தில் உள்ள டாக்டர் ரமணா சிலை போன்ற தமிழகத்தின் பல இடங்களில் இவரது படைப்புகள் வைக்கப்படுள்ளன.  

இவர் விருதுநகர் மாவட்டத்தில் பிறந்தவர். சென்னை கவின்கலை கல்லூரியில் படித்தார்.  

## வாழ்க்கை வரலாறு
சந்திரசேகர் விருதுநகரில் குருசாமி- மாரியம்மாள் தம்பதிகளுக்கு 04 மே 1951 இல் மகனாகப் பிறந்தார்.  

## ஓவியப் பயிற்சிக் கல்லூரி
2015 இல் நெல்லையில் ஓவியப் பயிற்சிக் கல்லூரியை தொடங்கினார். இக்கல்லூரி நெல்லை மனோன்மணியம் சுந்தரனார் பல்கலைகழகத்துடன்ய இணைந்து செயல்படும் வகையில் உருவாக்கப்பட்டது. இக்கல்லூரி திரைப்பட எடிட்டர் பி‌. லெனின் அவர்களுடன் இணைந்து சந்ரு உருவாக்கியதாகும்.  

இக்கல்லூரியில் சிற்பக்கலை இரண்டாண்டு படிப்பாக உள்ளது. படிப்பை முடிக்கும் மாணவர்களுக்கு பல்கலைக்கழகத்தின் பட்டயச் சான்றிதழ் தரப்படுகிறது. சான்றிதழ் பெற்ற மாணவர்கள் கூடுதலாக படிக்க ஒரு ஆண்டு டிப்ளமோ படிப்பும் உள்ளது.  

## சிலை படைப்புகள்
சென்னை நகரின் சாலை ரவுண்டானாக்களில் வைக்க புலியாட்டம், சிலம்பாட்டம், கரகாட்டம், பொய்க்கால் குதிரை, மரப்பாச்சி, தெருக்கூத்து, தொழிலாளர் பிரட்சனை ஆகிய சிலைகள் செய்துள்ளார்.  
### சிலைகள்
- பகவதி மார்பளவு சிலை, உச்ச நீதிமன்ற நீதிபதி, சோகோ டிரஸ்ட் - மதுரை.
- மகாத்மா காந்தி முழு உருவச் சிலை - மதுரை உயர்நீதிமன்றத்தில் முழு படம்
- அயோத்திதாச பண்டிதரின் மார்பளவு சிலை - (சித்தா ஆராய்ச்சி மையம்)
- டாக்டர் ரமணன் மார்பளவு சிலை, கல்பாக்கம் அணு ஆராய்ச்சி மையம்
- அம்பேத்கர் முழு உருவம், உயர்நீதிமன்றம் மதுரை.

### லெனின் சிலை
சந்ரு உருவாக்கிய லெனின் சிலை திருநெல்வேலியில் அமைக்கப்பட்டுள்ளது. திரிபுராவில் லெனின் சிலை உடைக்கப்பட்ட சம்பவத்தை கேட்டு வருத்தம் கொண்ட நண்பர்களுக்காக,. லெனின் சிலையை சந்ரு உருவாக்கினார். இச்சிலையை கண்டு நல்லகண்ணு, மார்க்சிஸ்ட் கம்யூனிஸ்ட் கட்சியின் அகில இந்திய பொதுச்செயலர் சீத்தாராம் யெச்சூரி போன்றோர் பாராட்டியுள்ளனர்.  

## புத்தகங்கள்
- செப்பாடி தப்பாடி - தற்கால கலை குறித்த விமர்சன புத்தகம்
- விண்வெளியில் - நிர்வாணத்தைப் பற்றிய வரைபடங்களைப் பற்றிய புத்தகம்
- சந்ருவின் கவிதை - கவிதை புத்தகம்
- ஓவியம் என்றொரு மேஜிக் - ஆராய்ச்சி ஆவணங்கள் மற்றும் கட்டுரைகள்
- அவன், இவன், வுவன் - சிறுகதைகள்
- தஞ்சை மாநாடு - புத்தகம் வெளியிடுவதற்கான ஆலோசகராக செயல்பட்டார்.

சிறுகதைகள், கவிதைகள் புத்தங்களும், கலை மற்றும் பாரம்பரியம் குறித்தான ஆய்வு அறிக்கைகள் போன்றவற்றையும் எழுதியுள்ளார்.  

## விருதுகள்
- முதற்பரிசு - 1993 இல் தேசிய அளவிலானா விருது - சிறந்த மேடை வடிவமைப்பு - கலாமேளா
- இரண்டாம் பரிசு - 1996 இல் ஜப்பானில் சர்வதேச பனி சிற்ப திருவிழா
- சிறுகதை விருது - (என்.எல்.சி 2007) நெய்வேலி
- முதல் விருது - 1997 இல் கொழும்பில் தெற்காசிய சுற்றுலா மற்றும் வர்த்தக விழா
- தமிழ்நாட்டின் சிறந்த கலைஞர் 2008 (மக்கள் தொலைக்காட்சி)

## ஆதாரங்கள்
# யாழ்ப்பாணம் மணிக்கூட்டுக் கோபுரம்


**யாழ்ப்பாணம் மணிக்கூட்டுக் கோபுரம்** (*Jaffna Clock Tower*) என்பது வட இலங்கையின் யாழ்ப்பாணம் நகரில் உள்ள ஒரு மணிக்கூட்டுக் கோபுரமாகும். இது நகரின் அடையாளங்களில் ஒன்றாகத் திகழ்கிறது. 1875இல் வேல்ஸ் இளவரசர் ஆல்பர்ட் எட்வர்ட் பிரித்தானிய இலங்கைக்கு வருகை புரிந்ததை நினைவுகூரும் வகையில் இது கட்டப்பட்டது.  

## வரலாறு
1875 இல் வேல்ஸ் இளவரசர் இலங்கைக்கு வருவார் என்று அறிவிக்கப்பட்டபோது, 'யாழ்ப்பாண இளவரசர் வரவேற்புக் குழு ' ஒன்று அமைக்கப்பட்டது. அவர்கள் 10,000 இலங்கை ரூபாயை நிதியாகத் திரட்டினர். 1875 திசம்பர் 1 அன்று கொழும்பு வந்த வேல்ஸ் இளவரசருக்கு வழங்க ஒரு வெள்ளி கலசத்தையும் நகைகளையும் வாங்க இந்த நிதி பயன்படுத்தப்பட்டது. நிதியின் மீதி இருப்பு ரூ. 6,000-ஐ ஒரு நிரந்தர நினைவுச் சின்னத்தைக் கட்டுவதற்கு பயன்படுத்தப்பட வேண்டும் எனவும் முடிவெடுக்கப்பட்டது. ஜூலை 1, 1880 அன்று யாழ்ப்பாணக் கச்சேரியில் நடைபெற்ற கூட்டத்தில், யாழ்ப்பாண எஸ்ப்ளேனேடில் ஒரு மணிக்கூட்டுக் கோபுரத்தை உருவாக்க இந்த நிதியைப் பயன்படுத்த முடிவு செய்யப்பட்டது. கோபுரத்தை கட்ட கூடுதலாக 4,000 ரூபாய் உள்ளூர் பங்களிப்பிலிருந்து திரட்டப்பட்டது. இந்த கோபுரத்தை அரசாங்க கட்டிடக் கலைஞர் *ஜே. ஜி. இசுமிதர்* என்பவர் வடிவமைத்தார். கடிகாரத்தை ஆளுநர் *ஜேம்ஸ் இலாங்டன்* நன்கொடையாக வழங்கினார். கடிகார மணி 1882 தேதியிட்டது.  

1980களின் பிற்பகுதியில் உள்நாட்டுப் போரினால் கோபுரம் மோசமாக சேதமடைந்தது. வேல்சு இளவரசர் சார்லசு 1998இல் இலங்கைக்கு வந்தபோது, கோபுரத்தை மீட்டெடுப்பதில் பிரிட்டன் சார்பில் நிதியுதவியை வழங்கினார். பிரிட்ட்டன் அரசு ஒரு மில்லியன் ரூபாயை நன்கொடையாக வழங்கியது. புதுப்பிக்கப்பட்ட கோபுரம் பிரித்தன் உயர் ஸ்தானிகர் லிண்டா டஃபீல்டால் 19 ஜூன் 2002 அன்று மீண்டும் திறந்து வந்தார்.
# கவுரி சங்கர் தத்தா


**கவுரி சங்கர் தத்தா** (Gouri Sankar Dutta) மேற்கு வங்க மாநிலத்தைச் சேர்ந்த இந்திய அரசியல்வாதி ஆவார். அவர் மேற்கு வங்க சட்டமன்றத்தில் உறுப்பினராக இருந்தார் . அகில இந்திய திரிணாமுல் காங்கிரசின் உறுப்பினராக தெகட்டா சட்டமன்றத் தொகுதியை பிரதிநிதித்துவப்படுத்தினார். 2021 மார்ச்சில், அவர் 2021 மேற்கு வங்காள சட்டமன்றத் தேர்தலுக்கான வாய்ப்பு மறுக்கப்பட்டதால் , பச்சு அன்சாடாவுடன் பாரதிய சனதா கட்சியில் சேர்ந்தார். அவர் 2821 ஏப்ரல் 28 அன்று COVID-19 தொற்றின் பாதிப்பால் இறந்தார்.  

## கல்வி
தத்தா 1970 ஆம் ஆண்டில் கல்கத்தா பல்கலைக்கழகத்தில் இளங்கலை வணிகவியல் பட்டத்தில் தேர்ச்சி பெற்றார். இன்ஸ்டிடியூட் ஆப் சார்ட்டர்ட் அக்கவுன்டன்ட்ஸ் ஆஃப் இந்தியா நிறுவனத்தில் படிப்பையும் மேற்கொண்டார். ஆனால், தேர்வில் அவர் கலந்துகொள்ளவில்லை.
# கம்லா வர்மா


**கம்லா வர்மா** (Kamla Verma) (1928 - ஜூன் 8 2021) அரியானா சட்டமன்றத்தில் யமுனா நகர் சட்டமன்றத் தொகுதியிலிருந்து மூன்று முறை (1977-1981, 1987-1991 மற்றும் 1996-2000) சட்டமன்ற உறுப்பினராகத் தேர்ந்தெடுக்கப்பட்டு பணியாற்றிய ஒரு இந்திய அரசியல்வாதியாவார்.  

வர்மா குஜ்ரான்வாலாவில் (தற்போதைய பாகிஸ்தானின் பஞ்சாபில் ) பிறந்தார். அவர் ஆயுர்வேதத்தைப் படித்தார். அரசியலில் நுழைவதற்கு முன்பு ஆரிய சமாஜுடன் தொடர்பு கொண்டிருந்தார். அவர் பாரதிய ஜனதா கட்சியின் மாநிலப் பிரிவின் தலைவராகவும், முன்னதாக ஜனசங்கத்தின் தலைவராகவும் இருந்தார். "நெருக்கடி நிலையின்" போது வர்மா 19 மாதங்கள் சிறையில் அடைக்கப்பட்டார். தேவி லால் தலைமையிலான அமைச்சரவை அமைச்சராக பணியாற்றினார்.  

கொரோனா தொடர்புடைய மியூகோமிகோசிசு காரணமாக வர்மா 20 ஜூன் 2021 அன்று ஹரியானாவின் ஜகத்ரியில் உள்ள ஒரு தனியார் மருத்துவமனையில் இறந்தார்.
# லிலிபெட் மவுண்ட்பேட்டன்-வின்சர்


**லிலிபெட் டயானா மவுண்ட்பேட்டன்-வின்சர்** (*Lilibet Diana Mountbatten-Windsor*, பிறப்பு: 4 சூன் 2021) இளவரசர் ஹாரி, சசெக்சு கோமகன், ரேச்சல் மேகன் மெர்கல் தம்பதியர்களுக்கு மகளாகப் பிறந்தார். இவர் ஐக்கிய இராச்சியத்தின் இரண்டாம் எலிசபெத்ன் பதினொராவது கொள்ளுப் பெயர்த்தியும், பிரித்தானிய சிம்மாசனத்திற்கு அடுத்தடுத்த வரி நிலையில் எட்டாவது இடத்தில் வருகிறார்.  

## பிறப்பு மற்றும் குடும்பம்
லிலிபெட் மவுண்ட்பேட்டன்-வின்சர் அமெரிக்க ஐக்கிய நாட்டின் கலிபோர்னியா நகரில் உள்ள சாண்டா பார்பரா குடில் மருத்துவமனையில் ஜுன் மாதம் நான்காம் நாள் 2019 ஆம் ஆண்டு பகல் 11:40 (பசிபிக் நேர வலயம்) மணியளவில் பிறந்தார். இவருக்கு தந்தை வழி கொள்ளு பாட்டி இரண்டாம் எலிசபெத் அவர்களின் குடும்ப செல்லப் பெயரான லிலிபெட் மற்றும் தந்தை வழி பாட்டி இளவரசி டயானா அவர்களின் செல்லப் பெயரான லிலி என்பதை மனதில் கொண்டு அவரின் பெற்றோர்கள் பெயரை சூட்டினர்.
# ஏ. பி. சந்தானராஜ்



**ஏ. பி. சந்தானராஜ்** என்பவர் தமிழக ஓவியர்களுள் ஒருவராவார். ஆன்ட்ரூஸ் பீட்டர் சந்தானராஜ் என்பது முழு பெயர். கும்பகோணம் கவின்கலை கல்லூரி, சென்னை கவின்கலை கல்லூரி ஆகியவற்றில் முதல்வராக பணிசெய்துள்ளார். நவீன ஓவியங்களை வரைவதில் வல்லுநரான இவருக்கு தமிழக அரசு 1995 இல் கலைமாமணி விருது தந்துள்ளது.  

## வாழ்க்கை வரலாறு
சந்தானராஜ் 1932 இல் திருவண்ணாமலையில் பிறந்தார். 1953 இல் சென்னை கவின்கலை கல்லூரியில் படித்து இளங்கலை பட்டம் பெற்றார்.1955 இல் முதுகலை பட்டம் பெற்றார். 1958 ஆம் ஆண்டு முதல் 1978 வரை சென்னை கவின் கலை கல்லூரியில் ஆசிரியராகப் பணியாற்றினார். 1978 இல் கும்பகோணம் கவின் கலைக்கல்லூரியில் முதல்வராக பணியாற்றினார். 1985 முதல் 1990 வரை சென்னை கவின்கலை கல்லூரியில் முதல்வராதப் பணியாற்றினார்.‌  

ஆதிமூலம், ஆர். பி. பாஸ்கரன், சி. டக்ளஸ், ஆர். எம். பழனியப்பன் ஆகியோர் சந்தானராஜின் சீடர்கள். 24 மே 2009 அன்று சந்தானராஜ் உடல்நலக்குறைவு காரணமாக சென்னையில் இறந்தார்.‌  

## கண்காட்சிகள்
- தெற்கு கண்காட்சி, வின்யாசா கலைக்கூடம், சென்னை, டெல்லி & பெங்களூர் (2006);
- தி ஆர்ட் வித், கஸ்தூரி சீனிவாசன் ஆர்ட் கேலரி, கோயம்புத்தூர் (2005);
- பின்னோக்கி கண்காட்சி, சிஎம்சி கலைக்கூடம் (1990); புது தில்லி (1988)
- லலித் கலா அகாடமி ஏற்பாடு செய்த பிரேசில் முத்தரப்பு ஆணையராக நியமிக்கப்பட்டார்;
- காமன்வெல்த் கலை கண்காட்சி, லண்டன் (1967);
- மூன்று இந்திய ஓவியர்கள், பிரித்தானிய கவுன்சில், மெட்ராஸ் (1966)

## விருதுகள்
- கலா ரத்னா விருது, ஏஐஎப்ஏசிஎஸ், புது தில்லி (1997);
- கலைமாமணி விருது, தமிழக அரசு, மெட்ராஸ் (1995);
- கலாய் சம்மல் விருது, தமிழ்நாடு (1983);
- கேரள மாநில விருது (1978);
- மூத்த கலைஞர் விருது, ஏஐஎப்ஏசிஎஸ், புது தில்லி (1962);
- தங்கப் பதக்கம், இந்தியன் ஃபைன் ஆர்ட்ஸ் சொசைட்டி, கல்கத்தா (1958);
- தேசிய விருது, லலித் கலா அகாடமி, புது தில்லி (1957 & 1962);
- முதுகலை படிப்புக்கான இந்திய அரசு உதவித்தொகை (1954-6);
- தங்கப் பதக்கம், அரசு கலை மற்றும் கைவினைக் கல்லூரி, மெட்ராஸ் (1953)

## இவற்றையும் காண்க
- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்

## ஆதாரங்கள்
# கிறிஸ்டி கோல்ட்ஃபஸ்



**கிறிஸ்டி கோல்ட்ஃபஸ்** (Christy Goldfuss) என்பவர் ஒர் அமெரிக்க அரசாங்க அதிகாரி ஆவார். சுற்றுச்சூழல் தரத்திற்கான குழுவில் 2015 முதல் 2017 வரை பராக் ஒபாமா அமெரிக்க அதிபராக இருந்த காலத்தில், அவரது நிர்வாகத்தின் கீழிருந்த தேசிய பூங்கா சேவையின் துணை இயக்குநராகப் பணியாற்றினார். அவர் இயற்கை வளங்கள் பற்றிய குழுவில் ஒரு நிருபராகவும், சட்டமன்ற ஊழியராகவும் பணியாற்றினார். ஒரு தாராளவாத சிந்தனைக் குழுவின் பொது நிலத் திட்டத்தின் தலைவராக இருந்தார்.  

பராக் ஒபாமாவின் அதிபர் பதவியின் முடிவைத் தொடர்ந்து, கோல்ட்ஃபஸ் மீண்டும் அமெரிக்க முன்னேற்றத்திற்கான மையத்தில் சேர்ந்தார். அவர் தேசிய உள்கட்டமைப்பு ஆலோசனைக் குழுவில் உறுப்பினராக உள்ளார்.
# பா. வெங்கடேசன்



**பா. வெங்கடேசன்** (*Ba. Venkatesan*) பா. வெ என அறியப்படும் இவர் ஒரு பிரபல தமிழ் எழுத்தாளரும், இலக்கிய விமர்சகருமாவார். இவரது பாகீரதியின் மதியம், தாண்டவராயன் கதை போன்றவை விமர்சனரீதியாக பாராட்டப்பெற்ற சிறந்த படைப்புகளாகும். தற்போது இவர் தமிழ்நாட்டில் உள்ள ஒசூரில் வசித்து வருகிறார்.  

## ஆரம்ப கால வாழ்க்கை

குழந்தைப் பருவத்தில் தனது பாட்டி சொல்லும் கதைகளைக் கேட்பதில் ஆர்வம் காட்டிய இவர் அக்கதைகளால் மிகவும் ஈர்க்கப்பட்டார். பத்து வயதில் தொடங்கிய கதை கேட்கும் பழக்கம் இவரது தந்தையின் உதவியினால் வாசிக்கும் பழக்கமாகியது. தந்தையின் அலுவலக நூலகத்திலிருந்து வழங்கிய அம்புலிமாமா என்னும் பத்திரிக்கை இவரது வாசிப்பு பழக்கம் அதிகரிக்க உதவியது. மறுபுறம் இவர் தனது பாட்டியிடம் கதை கேட்கவும் தவறவில்லை.  

பதினான்கு வயதில் பக்கத்து வீட்டு நண்பர்களில் ஒருவர் மதுரை பொது நூலகத்தை இவருக்கு அறிமுகப்படுத்தினார். நூலகர் வருவதற்கு முன்பே, நூலகத்தை அடைந்து அதன் நுழைவாயிலில் காத்திருப்பதும், நூலகம் மூடும் வரை நூலகத்திலேயே இருப்பதும் விடுமுறை நாட்களில் இவரது பொதுவான பழக்கமாக இருந்தது. சிலசந்தர்ப்பங்களில், இவரது அம்மா நூலகத்தில் இருக்கும் இவருக்கு பயந்து, நூலகர் உதவியுடனேயே இவரை உணவு அருந்துவதற்கு வீட்டிற்கு அழைத்து செல்வார். உணவு சாப்பிடுவதற்காக வீட்டிற்கு அம்மாவுடன் புறப்படுவதற்கு முன்பு, வேறொரு நாள் திரும்பும்போது இவர் படித்த அதே புத்தகத்தைப் பெறுவதற்காக நூலகரிடமிருந்து சத்தியத்தைப் பெற்றுக் கொள்வார்.  

இவரை பொறுத்தவரையில், எழுதும் பழக்கம் இந்த காலகட்டதில் தான் தொடங்கியது. இவர் தனது எழுத்து பயணத்தை தொடங்குவதற்கு முன்பு, முத்து காமிக்சு (லயன் காமிக்சு) வெளியிட்ட, வேதாள மாயாவின் காமிக் கீற்றுகளின் தமிழ் மொழிபெயர்ப்பினை அடிப்படையாகக் கொண்டு சில நகைச்சுவை கதைகளை எழுதினார். பின்னர் இவர் தமிழ்வாணனின் கதைகளைப் போன்றே சில கதைகள் எழுதினார்.  

கல்லூரியில் பயிலும்போது, பிரபல தமிழ் எழுத்தாளரான சுஜாதாவை பற்றி அறிந்ததற்கு பிறகே இவரது எழுத்தார்வம் அதிகரித்தது.  

## நூலியல்
### புதினங்கள்
- தாண்டவரயன் கதை
- பாகீரதியின் மதியம்
- வாராணசி

### சிறப்புத் தொகுப்பு

- ராஜா மகள் (மழையின் குரல் தனிமை, ஆயிரம் சாரதா, நீல விதி உட்பட நான்கு புதினங்களும் அடங்கும்)
### சிறுகதைத் தொகுப்பு

- ஒரிஜினல் நியூஸ் ரீல் சிறுகதைகள்

### கட்டுரைகளின் தொகுப்பு
- உயிர்கள் நிலங்கள் பிரதிகள் மற்றும் பெண்கள்
- கதையும் புனைவும்
# தேப்பெருமாநல்லூர் நாக விசுவநாத சுவாமி கோவில்



அருள்மிகு ஶ்ரீ வேதாந்த நாயகி அம்மன் சமேத அருள்மிகு ஶ்ரீ நாக விஸ்வநாத சுவாமி ஆலயம் தமிழ்நாட்டின் தஞ்சாவூர் மாவட்டத்தில் உள்ள தேப்பெருமாநல்லூரில் அமைந்துள்ளது.  

## ஆலய அமைவிடம்
இந்த ஆலயம் கும்பகோணத்திற்கு கிழக்கே 6 கிலோமீட்டர் தொலைவிலும், திருநாகேஸ்வரத்திற்குவடக்கே 1.5 கிலோமீட்டர் தொலைவிலும் அமைந்துள்ளது. ஆலயத்தின் மூலவர் சன்னதி தேன் கலந்த சுண்ணாம்பு சுதையால் ஆனது. ஆலயம் கிழக்கு பக்க நுழைவாயில் கொண்டது.
# அலி காமெனி


**அயத்துல்லா சையத் அலி உசைனி காமெனி** (**Sayyid Ali Hosseini Khamenei**) ரூகொல்லா கொமெய்னிக்குப் பின்னர், இவர் 1989 முதல் ஈரானின் இரண்டாவது அதியுயர் தலைவராக உள்ளார். இவர் முன்னர் இரான் நாட்டின் அதிபராக 1981 முதல் 1989 முடிய பதவி வகித்தவர்.  

ஈரானை ஆண்ட பகலவி பேரரசர் முகம்மத் ரிசா ஷா பஹ்லவியை ஆட்சியிலிருந்து தூக்கி எறிய நடைபெற்ற போராட்டத்தின் போது, அலி காமெனி, 6 முறை கைது செய்யப்பட்டார். பின்னர் 3 ஆண்டுகளுக்கு ஈரானை விட்டு நாடு கடத்தப்பட்டார். 1979-இல் நடைபெற்ற ஈரானியப் புரட்சியின் முடிவில் முகம்மத் ரிசா ஷா பஹ்லவி ஈரான் நாட்டை விட்டு துரத்தப்பட்டார். ஈரானில் பகலவி வம்சத்தின் மன்னராட்சி ஒழிக்கப்பட்டு ஈரான் இசுலாமியக் குடியரசு நாடானது.  

1980களில் நடைபெற்ற ஈரான் - ஈராக் போரின் போது, அலி காமெனியின் கட்டுப்பாட்டில் ஈரானிய புரட்சிகர காவல் படை செயல்பட்டது.ரூகொல்லா கொமெய்னி ஈரான் நாட்டின் அதி உயர் அதிகாரம் படைத்த ஆன்மீக & அரசியல் தலைவராக இருக்கையில், அலி காமெனி 1981 முதல் 1989 முடிய ஈரான் நாட்டின் அதிபராக தேர்வு செய்யப்பட்டார். 3 சூன் 1989 அன்று ரூகொல்லா கொமெய்னி இறந்த பின்னர், 4 சூன் 1989 அன்று ஈரான் நாட்டின் அறிஞர்கள் மன்றம் கூடி, அலி கொமெனியை இரானின் அதி உயர் அதிகாரம் படைத்த ஆன்மீகம் மற்றும் அரசியல் பதவிக்கு தேர்வு செய்ததது. அலி காமெனி ஈரானின் முப்படைகளையும் கட்டளையிடும் தலைமைத் தலைவர் ஆவார். மேலும் அரசியல் மற்றும் நிர்வாகம், வெளியுறவுக் கொள்கை, தேசியத் திட்டங்கள் போன்றவற்றில் இறுதி முடிவு எடுக்கும் அதிகாரம் படைத்தவர் ஆவார்.  

ஈரானின் அதியுயர் ஆன்மீகம் மற்றும் அரசியல் தலைவர் எனும் முறையில் அலி காமெனி ஈரான் நாட்டு நிர்வாகம், நீதித்துறை, இராணுவம், செய்தித்தொடர்பு, ஊடகம் மற்றும் நாடாளுமன்றத்தை நேரடியாகவோ அல்லது மறைமுகவோ கட்டுப்படுத்தும் அதிகாரம் கொண்டவர்.  

## இதனையும் காண்க
- ஈரானியப் புரட்சி
- ஈரானின் அதியுயர் தலைவர்
- ரூகொல்லா கொமெய்னி - முதலாவது ஈரானின் அதியுயர் தலைவர்
- ஈரானின் குடியரசுத் தலைவர்கள்
- அசன் ரவ்கானி
- மகுமூத் அகமதிநெச்சாத்
- இப்ராகிம் ரைசி
# சாக் கிராலி


**சாக் கிராலி (Zak Crawley)** (பிறப்பு: 3 பெப்ரவரி 1998) ஓர் இங்கிலாந்து துடுப்பாட வீரர் ஆவார். இவர் கென்ட் கவுண்டி துடுப்பாட்ட அணியில் விளையாடுகிறார். தென்கிழக்கு லண்டனில் உள்ள பிரோலேயில் பிறந்தார்.  

## ஆரம்ப கால வாழ்க்கை

### சர்வதேச போட்டிகள்
# ரூபாடாய் பாடீல் நிலங்கேகர்



**பாட்டீல் ரூபாடாய் திலிபிராவ் நிலங்கேகர்** (பிறப்பு 4 ஜூன் 1957) இந்தியாவின் 14 வது மக்களவையில் உறுப்பினராக இருந்தார். மகாராஷ்டிராவின் லாத்தூர் தொகுதியிலிருந்து மக்களவைக்குத் தேர்ந்தெடுக்கப்பட்ட இவர் பாரதிய ஜனதா கட்சியின் உறுப்பினராக உள்ளார்.  

அவர் மகாராஷ்டிராவின் முன்னாள் முதல்வர் சிவாஜிராவ் பாட்டீல் நிலங்கேக்கரின் மருமகள் . மகாராஷ்டிராவில் தேவேந்திர பத்னாவிசு தலைமையிலான பாரதிய ஜனதா கட்சியின் அரசில் 2016 ஆம் ஆண்டில் அவரது மகன் சம்பாஜி பாட்டீல் நிலங்கேகர் அமைச்சராக நியமிக்கப்பட்டார்.
# சிக்கிம் பல்கலைக்கழகம்

**சிக்கிம் பல்கலைக்கழகம்** (*Sikkim University*) என்பது இந்திய நாடாளுமன்ற சட்டத்தின் கீழ் நிறுவப்பட்ட மத்தியப் பல்கலைக்கழகம் ஆகும். இது கேங்டாக்கில் உள்ளது. இந்த வளாகம் தெற்கு சிக்கிம் மாவட்டத்தின் யாங்காங்கில் கேங்டாக்கிலிருந்து சுமார் தொலைவில் உள்ளது. இதன் முதல் வேந்தர் மா. சா. சுவாமிநாதன்; முதல் துணைவேந்தர் மகேந்திர பி லாமா.  

2008ஆம் ஆண்டில் பல்கலைக்கழகம் சமூக அமைப்பு மற்றும் மானுடவியல் ஆகிய நான்கு துறைகளுடன் தொடங்கப்பட்டது. அமைதி மற்றும் மோதல் ஆய்வுகள் மற்றும் மேலாண்மை; சர்வதேச உறவுகள் / அரசியல்; மற்றும் நுண்ணுயிரியல் துறைகள் நிறுவப்பட்டன. இன வரலாறு, மலை ஆய்வுகள், எல்லை ஆய்வுகள் மற்றும் மலை இசை மற்றும் கலாச்சாரம் போன்ற பாடங்களை உள்ளடக்கிய தனித்துவமான மற்றும் மாநிலத்துடன் தொடர்புடைய பாரம்பரியமற்ற படிப்புகளுடன் மனிதநேயம், உடல் மற்றும் வாழ்க்கை அறிவியல் மற்றும் வனவியல் தொடர்பான பாரம்பரிய படிப்புகளைப் பல்கலைக்கழகம் வழங்குகிறது.  

சிக்கிம் மாநிலத்தில் உள்ள அனைத்து கல்லூரிகளும் இந்த பல்கலைக்கழகத்துடன் இணைக்கப்பட்டுள்ளன.  

## பள்ளிகள்
பல்கலைக்கழகத்தில் பின்வரும் பள்ளிகள், துறைகள் மற்றும் ஆய்வு மையங்கள் உள்ளன:  

- சமூகஅறிவியல் பள்ளி
  - பொருளாதாரத் துறை
  - வரலாற்றுத் துறை
  - சட்டத் துறை
  - சர்வதேச உறவுகள் துறை
  - அரசியல் அறிவியல் துறை
  - சமூகவியல் துறை
  - அமைதி மற்றும் மோதல் ஆய்வுகள் மற்றும் மேலாண்மைத் துறை
- உயிரியல் பள்ளி
  - தாவரவியல் துறை
  - தோட்டக்கலைத் துறை
  - நுண்ணுயிரியல் துறை
  - விலங்கியல் துறை
- இயற்பியல் அறிவியல் பள்ளி
  - வேதியியல் துறை
  - கணினி பயன்பாடுகள் துறை
  - புவியியல் துறை
  - கணிதத் துறை
  - இயற்பியல் துறை
- மொழி மற்றும் இலக்கியப் பள்ளி
  - பூட்டியா துறை
  - சீனத் துறை
  - ஆங்கிலத் துறை
  - இந்தி துறை
  - லெப்சா துறை
  - லிம்பு துறை
  - நேபாளி துறை
- மனித அறிவியல் பள்ளி
  - மானிடவியல் துறை
  - புவியியல் துறை
  - உளவியல் துறை
- தொழில்முறை ஆய்வுகள் பள்ளி
  - வணிகத் துறை
  - கல்வித்துறை
  - மேலாண்மைத் துறை
  - இசைத் துறை
  - வெகுஜன தொடர்புத் துறை
  - சுற்றுலாத் துறை

## இணைவுபெற்ற கல்லூரிகள்

- தம்பர் சிங் கல்லூரி, 6வது மைல் சம்தூர், தடோங், கிழக்கு சிக்கிம்
- அரசுக் கல்லூரி, ரெனாக் கிழக்கு சிக்கிம்
- அரசு தொழிற்கல்வி கல்லூரி, டென்டாம், மேற்கு சிக்கிம்
- நம்ச்சி அரசு கல்லூரி, தெற்கு சிக்கிம்
- நர் பகதூர் பண்டாரி அரசுக் கல்லூரி, தடோங், கிழக்கு சிக்கிம்
- சிக்கிம் அரசுக் சட்டக் கல்லூரி புர்டுக், கிழக்கு சிக்கிம்
- சிக்கிம் அரசுக் கல்லூரி புர்டுக், கிழக்கு சிக்கிம்
- சிக்கிம் அரசுக் கல்லூரி, கியால்ஷிங், மேற்கு சிக்கிம்
- சிக்கிம் அரசுக் அறிவியல் கல்லூரி, சகுங், மேற்கு சிக்கிம்
- கர்கமயா கல்வியியல் கல்லூரி
- இலயோலா கல்வியியல் கல்லூரி
- சிக்கிம் அரசு கல்வியியல் கல்லூரி
- அரசு மருந்தியல் கல்லூரி
- இமயமலை மருந்தியல் நிறுவனம், மஜிதர், கிழக்கு சிக்கிம்
- அரசு செவிலியர் கல்லூரி, சிக்கிம்
- நமிகல் திபெத்திய நிறுவனம்
- அறிவியல் மற்றும் தொழில்நுட்ப நிறுவனம்
# காமதேனு பல்கலைக்கழகம்


**காமதேனு பல்கலைக்கழகம்** (*Kamdhenu University*) என்பது இந்தியாவின் குஜராத்தின் காந்திநகரில் அமைந்துள்ள விவசாய பல்கலைக்கழகமாகும். இது அரசு சார்ந்த நிறுவனமாகும். இது குஜராத் அரசின் 2009ஆம் ஆண்டு காமதேனு பல்கலைக்கழக சட்டத்தால் நிறுவப்பட்டது. இது பால் பண்ணை அறிவியலில் கவனம் செலுத்துகிறது.  

## வரலாறு
1984ஆம் ஆண்டு குசராத்தில் கால்நடை பல்கலைக்கழகம் ஒன்றைப் பால் பொருட்கள் உற்பத்தியினை முன்னிலைப்படுத்தி நிறுவுவதற்கான முன்மொழிவினை, வர்கீஸ் குரியன் குசராத் வேளாண் பல்கலைக்கழக துணைவேந்தராக பணியாற்றியபோது முடிவு செய்யப்பட்டது. ஆனால் இவர் துணைவேந்தர் பதவியை ராஜினாமா செய்தபோது அந்த திட்டம் கைவிடப்பட்டது. பின்னர் இரண்டாவது முறையாகக் குஜராத் அரசு 1996-97ஆண்டில் எடுத்த நடவடிக்கையில் எவ்வித முன்னேற்றமும் ஏற்படவில்லை. ஆனால் குஜராத் முதல்வராக நரேந்திர மோதி பதவிவகித்தபோது அவரின் ஆதரவோடு 2009ஆம் ஆண்டு காமதேனு பல்கலைக்கழக சட்டம் மூலம் இந்த பல்கலைக்கழகம் நிறுவப்பட்டது. எம். சி. வர்சனேயா இதன் முதல் துணைவேந்தராக 2014ல் நியமிக்கப்பட்டபோது தான், பல்கலைக்கழகம் முறைப்படிச் செயல்படத் தொடங்கியது.  

இப்பல்கலைக்கழகம் கால்நடை மற்றும் விலங்கு அறிவியலில் கவனம் செலுத்துவதற்காக உருவாக்கப்பட்டபோது, இரண்டு கல்லூரிகள் மட்டுமே இதன் கீழ் செயல்பட்டன. இரண்டுமே பால் பண்ணை அறிவியல் தொடர்பான கல்லூரிகளாகும். 2017ஆம் ஆண்டில், இது கால்நடை மற்றும் மீன்வள அறிவியல் கல்லூரிகளை மாநிலத்தின் பிற பல்கலைக்கழகங்களிலிருந்து மாற்றுவதற்கான முறையான கோரிக்கைகளுக்கு வழிவகுத்தது. இந்திய வேளாண் ஆராய்ச்சி குழுமம் (ஐ.சி.ஏ.ஆர்) அங்கீகாரத்தைப் பெறுவதற்கும் இந்த நடவடிக்கை அவசியமாக இருந்தது. இருப்பினும், இந்த கோரிக்கைக்கு மற்ற பல்கலைக்கழக துணைவேந்தர்கள் கடும் எதிர்ப்பினைத் தெரிவித்தனர். இது பல்கலைக்கழகத்தைக் கலைப்பதற்கான பரிந்துரைக்கும் வழிவகுத்தது. 2018ஆம் ஆண்டில் என்.எச்.செலவாலா பல்கலைக்கழகத்தின் துணைவேந்தராக பதவியேற்றபின் செப்டம்பர் 2020இல் 11 கல்லூரிகளைப் பல்கலைக்கழகத்திற்கு மாற்றுவதற்கான மசோதா நிறைவேற்றப்பட்டது.
# பீட்டர் மில்னர்

**பீட்டர் மில்னர்** (*Peter Milner*) கனடாவைச் சேர்ந்த நரம்பியல் விஞ்ஞானியாவார். 1919 ஆம் ஆண்டு சூன் மாதம் 13 ஆம் தேதியன்று இவர் பிறந்தார். கனடிய நரம்புசார் உளவியலாளர் பிரெண்டா மில்னர் இவருடைய மனைவியாவார். இங்கிலந்தின் இயோர்க்சயர் மாகாணத்தில் பீட்டர் பிறந்தார். 1944 ஆம் ஆண்டு மில்னர் கனடாவுக்குச் செல்வதற்கு முன்பு வரை பிரித்தானிய விமானப் பாதுகாப்பு ஆராய்ச்சி மற்றும் மேம்பாட்டு நிறுவனத்தில் பணியாற்றி கொண்டிருந்தார்.  

பீட்டர் ஒரு மின் பொறியியலாளராக இருந்தார், ஆனால் பிரெண்டா மெக்கில் பல்கலைக்கழகத்தில் நரம்பியல் அறிவியல் படித்துக் கொண்டிருந்த போது இவருக்கும் நரம்பியல் அறிவியலில் ஆர்வம் வந்தது. பிரெண்டாவுக்கு கற்பித்த அதே மேற்பார்வையாளரின் கீழ் பீட்டரும் கல்வி கற்று நரம்பியல் அறிவியல் பட்டதாரியானார்.  

பின்னர் மெக்கில் பல்கலைக்கழகத்தில் பாடம் கற்பிக்கவும் தொடங்கினார். இயேம்சு ஓல்ட்சுடன் இணைந்து, 1954 ஆம் ஆண்டு மூளையில் மின் தூண்டல் அல்லது இன்ப மையம் நடத்தை நடவடிக்கைகளுடன் தொடர்பு கொண்டு செயல்படுவதைக் கண்டுபிடித்த பெருமைக்குரியவரானார். இக்கண்டுபிடிப்பு நரம்பியல் சமூகத்தில் மிகுந்த ஆர்வத்தை உருவாக்கியது. கற்றல் மற்றும் நினைவகத்தின் நரம்பியல் பற்றிய குறிப்பிடத்தக்க ஆராய்ச்சிகளுக்கு இது அடிப்படையாக அமைந்தது. போதைப் பழக்கத்தின் நரம்பியல் அடிப்படையை நன்கு புரிந்துகொள்ள வழிவகுத்தது.  

2005 ஆம் ஆண்டு கனடிய உளவியல் சங்கம் உளவியலுக்கான புகழ்பெற்ற வாழ்நாள் பங்களிப்புகளுக்காக பீட்டர் மில்னருக்கு தங்கப் பதக்கத்தை வழங்கி சிறப்பித்தது.  

மில்னர் 2018 ஆம் ஆண்டு சூன் மாதம் 2 ஆம் தேதியன்று காலமானார்.
# நைல் ஆற்றின் புரைகள்


**நைல் ஆற்றின் புரைகள்** (**Cataracts of the Nile**) என்பது சூடான் நாட்டின் கார்ட்டூம் மற்றும் தெற்கு எகிப்தின் அஸ்வான் இடையே நைல் நதி பாயும் போது 6 இடங்களில் ஆழமற்ற பகுதிகளில் பாறைகள் மற்றும் கற்களிடையே மெதுவாகப் பாய்கின்ற காரணத்தினால் இதனை நைல் ஆற்றின் புரைகள் என்பர். இப்பகுதியில் நைல் ஆற்றின் நீர் சிறிய கற்பாறைகள் மற்றும் கற்களால் நதி படுகையில் இருந்து வெளியேறுகிறது. இதனால் நைல் ஆற்றின் நடுவே பல பாறைத் தீவுகள் உண்டாகிறது. இதனால் இந்த வெள்ளை நைல் ஆற்றின் நீரோட்டம் மெதுவாகச் செல்வதுடன், நைல் ஆறும் ஆழமற்றும் உள்ளது.  

## நைல் ஆற்றின் 6 புரைகள்
வடக்கிலிருந்து தெற்கே:  
### எகிப்தில்
- தெற்கு எகிப்தில் நைல் ஆற்றின் முதல் புரை அஸ்வான் பகுதியை கடந்து செல்கிறது. . இவிடத்தில் நைல் நதியின் குறுக்கே அஸ்வான் அணை கட்டப்பட்டுள்ளது.

### சூடானில்
- இரண்டாவதும், பெரியதுமான நைல் ஆற்றின் புரை சூடான் நாட்டின் நூபியா பகுதியில் அமைந்துள்ளது. தற்போது இப்புரை நாசர் ஏரியில் அமிழ்ந்துள்ளது.
- மூன்றாவது புரை சூடான் நாட்டின் நூபியாவின் தோம்போஸ் எனுமிடத்தில் அமைந்துள்ளது.
- நான்காவது புரை தார் அல்-மனசிர் பாலைவனத்தில் உள்ளது. 2008-ஆம் ஆண்டு முதல் இப்பகுதி மெரோவி அணையில் அமிழ்ந்துள்ளது.
- ஐந்தாவது புரை நைல் ஆறும், அத்பாரா ஆறும் கூடுமிடத்தில் அமைந்துள்ளது.
- ஆறாவது புரை நைல் ஆறு சபாலுகா மற்றும் புளுடோன் பகுதிகளை கடந்து செல்கிறது.

## படக்காட்சிகள்
# லாபிசு



**லாபிசு**, (மலாய்: *Labis*; ஆங்கிலம்: *Labis*; சீனம்: 拉美士; ஜாவி: لابيس) என்பது மலேசியா, ஜொகூர் மாநிலத்தில் சிகாமட் மாவட்டத்தில் அமைந்து உள்ள ஒரு நகரம். இந்த நகரத்திற்கு முக்கிம் தகுதி வழங்கப்பட்டு உள்ளது.  

தீபகற்ப மலேசியாவின் பழைய வடக்கு-தெற்கு கூட்டரசு நெடுஞ்சாலை, லாபிசு நகரின் வழியாகச் செல்கிறது. அந்த வகையில் சிங்கப்பூர்; ஜொகூர் பாரு மாநகரங்களுக்குப் பயணிப்பவர்கள் இந்த நகரைக் கடந்து செல்ல வேண்டும்.  

தவிர மலேசியாவின் முதன்மைத் தொடருந்து சேவையான மலாயா தொடருந்து நிறுவனம் *(Keretapi Tanah Melayu (KTM)*, தெற்கில் இருக்கும் ஜொகூர் மாநிலத் தலைநகர் ஜொகூர் பாரு நகருடன் இந்த நகரத்தை இணைக்கின்றது.  

1900-ஆம் ஆண்டுகளில் இந்த நகரத்தின் சுற்றுப் பகுதிகளில் காபி, தேயிலை, ரப்பர் தோட்டங்கள் திறக்கப்பட்டன. அந்தத் தோட்டங்களில் பணி புரிவதற்காகத் தமிழ்நாட்டில் இருந்து ஆயிரக் கணக்கான தமிழர்கள் அழைத்து வரப் பட்டார்கள் இந்த நகரில் சீனர்கள் அதிகமாக வாழ்ந்தாலும், தமிழர்களின் நடமாட்டத்தையும் அதிகமாகக் காணலாம்.  

## வரலாறு

முன்பு காலத்தில், கம்போங் பாயா மேரா (*Kampung Paya Merah*) என்று அழைக்கப்படும் ஒரு சிறிய கிராமமாக லாபிஸ் இருந்தது. அங்குள்ள ஒரு நதியில் நன்னீர் ஆமைகளுக்குப் பிடித்தமான புற்கள் இருந்தன. அந்தப் புற்களை நன்னீர் ஆமைகள் மிகவும் விரும்பிச் சாப்பிட்டன.  

நன்னீர் ஆமைகளுக்கு (மலாய் மொழியில் லாபி லாபி (*Labi-labi*) என்றுபெயர். இந்த நன்னீர் ஆமைகளில் இருந்துதான் இந்த இடத்திற்கு லாபீஸ் (*Labis*) என்று பெயர் வந்தது.  

### நன்னீர் ஆமைகள்

20-ஆம் நூற்றாண்டின் முற்பகுதியில், சிகாமட் மாவட்டத்தில் புதிய பகுதிகளை உருவாக்க பிரித்தானிய அதிகாரிகள் வந்தனர். அந்தக் கட்டத்தில் அந்த நன்னீர் ஆமைகளைப் பார்த்து வியப்பு அடைந்தனர்.  

அவர்களின் பிரிட்டன் நாட்டில் அப்படிப்பட்ட நன்னீர் ஆமைகள் இல்லை. அதனால் அந்த ஆமைகளை *லாபி லாபி* என்று அழைத்தனர். காலப் போக்கில் அந்தப் பெயர் அப்படியே அந்த இடத்திற்கும் ஒட்டிக் கொண்டது. அதன் பின்னர் பிரித்தானிய அதிகாரிகள் அவர்களின் கடிதப் போக்குவரத்துகளில் அந்த இடத்தை லாபிஸ் என்று குறிப்பிட்டனர்.  

## லாபிஸ் தமிழ்ப்பள்ளி

லாபிஸ் நகரில் ஒரே ஒரு தமிழ்ப்பள்ளி உள்ளது. அதன் பெயர் லாபிஸ் தமிழ்ப்பள்ளி. இந்தப் பள்ளியில் 112 மாணவர்கள் பயில்கிறார்கள். 16 ஆசிரியர்கள் பணியாற்றுகிறார்கள். 2022-ஆம் ஆன்டு மலேசியக் கல்வியமைச்சு வெளியிட்ட புள்ளிவிவரங்கள்.  

### 35 தங்கப் பதக்கங்கள் சாதனை

2020 சூன் முதலாம் தேதியில் இருந்து 2020 அக்டோபர் 31-ஆம் தேதி வரையில் நடைபெற்ற எத்திக் (E –Thic) எனப்படும் அனைத்துலகப் புத்தாக்க அறிவியல் கண்டுபிடிப்பு மற்றும் ஆசிய பசிபிக் பசுமை புத்தாக்கப் போட்டியில், லாபிஸ் தமிழ்ப்பள்ளி 35 தங்கப் பதக்கங்களை வென்று சாதனைப் படைத்தது.  

இணையம் வாயிலாக நடத்தப்பட்ட அப்போட்டியில், 30 மாணவர்களைக் கொண்ட 6 குழுக்களும், 5 ஆசிரியர்களைக் கொண்ட ஒரு குழுவும் பங்கேற்றன. அப்போட்டியில், மறுசுழற்சி பொருட்களின் மூலமாக உருவாக்கப்பட்ட கண்டுப்பிடிப்புகள் இடம்பெறச் செய்யப்பட்டன.  

நாட்டிலுள்ள அனைத்து வகைப் பள்ளிகளும் பங்கெடுத்துக் கொண்ட அப்போட்டியில், பல்வேறு பிரிவுகளில் லாபிஸ் தமிழ்ப்பள்ளியின் 7 கண்டுபிடிப்புகள், போட்டி ஏற்பாட்டாளர்களின் அங்கீகாரத்தைப் பெற்றன.  

| JBD7061 | லாபிஸ் | SJK(T) Labis | **லாபிஸ் தமிழ்ப்பள்ளி** | 112 | 16 | } |
| --- | --- | --- | --- | --- | --- | --- |
# சுவர்ணா மேத்யு


**சுவர்ணா மேத்யூ** என்பவர் ஓர் இந்திய திரைப்பட நடிகை ஆவார். இவர் குறிப்பாக தென்னிந்திய திரைப்படங்களில் நடித்து வருகிறார். 1990 களில் மலையாள, கன்னட படங்களில் ஒரு முன்னணி நடிகையாக இருந்தார். இவர் சில தமிழ், தெலுங்கு, இந்தி திரைப்படங்களிலும் நடித்துள்ளார். இவர் விஷ்ணுவர்தனுடன் கில்லாடிகளு, ஜெயராமுடன் சுதினம் சுமனுடன் நாயாதுகாரி குடும்பம் போன்ற படங்களில் நடித்துள்ளார். மேலும் இவர் மிதுன் சக்கரவர்த்தி படங்களான டோ நம்ப்ரி, மேரி அதாலத், சுல்தான், சன்யாசி மேரா நாம் ஆகிய படங்களில் நடித்துள்ளார்.  

திரையுலகிலிருந்து ஒதுங்கி இருந்த இவர் 2012 இல் மலையாளத் திரைப்படமான *சட்டகாரி* படத்தின் வழியாக மீண்டும் நடிக்க வந்தார்.  

## தனிப்பட்ட வாழ்க்கை
கேரளத்தின் பாலாவில் மேத்யூ மற்றும் எல்சம்மாவின் நான்கு குழந்தைகளில் இளையவராக **சுவர்ணா** பிறந்தார். சுவர்ணாவுக்கு சாஜி, சிபி என்ற இரண்டு சகோதரர்களும், சுவப்னா என்ற ஒரு சகோதரியும் உண்டு. சுவர்ணா 1992 ஆம் ஆண்டில் மிஸ் கேரளா பட்டத்தை வென்றார், அது திரையுலகில் நுழைய இவருக்கு வழி வகுத்தது. மலையாளத் திரைப்படமான *வலயம்* படத்திற்குப் பிறகு இவர் புகழ் பெற்றார். இவர் 2003 இல் வர்கீஸ் ஜேக்கப்பை மணந்தார், இந்த இணையருக்கு ஜேக்கப் என்ற ஒரு மகனும், ஜியா என்ற ஒரு மகளும் உள்ளனர். இவர் தன் குடும்பத்துடன் அமெரிக்காவின் பிலடெல்பியாவில் குடும்பத்துடன் குடியேறினார்.  

## பகுதி திரைப்படவியல்

- *தாய் மனசு* (1994)... அன்னலட்சுமி
- *கிழக்கு மலை* (1995)
- *மாயா பஜார்* (1995)... சுவர்ணா
- *கோகுலத்தில் சீதை* (1996)... காவேரி (விருந்தினர் தோற்றம்)
- *பெரியதம்பி* (1997)... கண்ணம்மா
- *பொன்மானைத் தேடி* (1998)... பிரியா
- *ரோஜாக்கூட்டம்* (2002)... கிரண்
- *ஷக்கலக்கபேபி* (2002) ... சூரவள்ளி
- *எனக்கு 20 உனக்கு 18* (2003)... பிரீத்தியின் மைத்துணி
- *ஜூட்* (2004) காயத்திரி
- *வர்ணஜாலம்* (2004)
- *சந்திரமுகி (திரைப்படம்)* (2005)... சுவர்ணா
- *ஒரு நாள் ஒரு கனவு* (2005) ... மாயாவின் சகோதரி
- *திருப்பதி* (2006)
- *நீயும் நானும்* (2012)

## தொலைக்காட்சித் தொடர்கள்

- *யாகமா தியாகாமா - மைக்ரோ தொடர் மேக்ரோ சிந்தனைகள் - தமிழ் தொலைக்காட்சி தொடர்*
- *குணகளம் ரணகளம்-மைக்ரோ தொடர் மேக்ரோ சிந்தனைகல் - தமிழ் தொலைக்காட்சித் தொடர்*
- *அவிச்சரிதம்* (2004-2005) - மலையாள தொலைக்காட்சித் தொடர்
- *கடமட்டத்து கதனர்* (2004) - மலையாள தொலைக்காட்சித் தொடர்
- *அன்வேஷி* - மலையாள தொலைக்காட்சித் தொடர்
- *சதுரங்கம்* (2005-2006) - தமிழ் தொலைக்காட்சித் தொடர்
- *ஜனவரி* (2007) - மலையாள தொலைக்காட்சித் தொடர்
- *தேன்மொழியாள்* (2007) - தமிழ் தொலைக்காட்சித் தொடர்
- *மாயா மச்சிந்திரா* - தமிழ் தொலைக்காட்சி தொடர்
- *ஆகாஷதூத்து - மலையாள தொலைக்காட்சித் தொடர் - {காப்பக காட்சிகள்}*
# எத்தில் ஈரசோவசிட்டேட்டு


ஒரு கார்பீன் முன்னோடிச் சேர்மமாக ஆல்க்கீன்களின் வளையபுரோப்பேனாக்கல் வினையில் எத்தில் ஈரசோவசிட்டேட்டு பயன்படுத்தப்படுகிறது.  

சேர்மம் ஓர் அபாயகரமான வேதிப் பொருளாக இருந்தாலும், துரோவன் என்ற வணிகப் பெயரில் விற்கப்படும் திரோவாபுளோக்சசின் என்ற நுண்ணுயிர்க்கொல்லி முன்னோடியாக இரசாயனத் தொழிலில் பயன்படுத்தப்படுகிறது. பாதுகாப்பான தொழில்துறை கையாளுதலுக்கான நடைமுறைகள் வெளியிடப்பட்டுள்ளன.  

பிஐ-4752 என்ற முதன்மை இயக்கி மருந்து தயாரிப்பில் எத்தில் ஈரசோவசிட்டேட்டு பயன்படுகிறது. இம்மருந்து சமீபத்தில் கண்டுபிடிக்கப்பட்ட 5எச்டி2சி என்ற முதன்மை இயக்கி மருந்தைக் காட்டிலும் உயர்ந்ததாகும்.
# குசராத் மத்தியப் பல்கலைக்கழகம்


**குசராத் மத்தியப் பல்கலைக்கழகம்** (*Central University of Gujarat*) இந்தியாவின் குசராத்து மாநிலம், காந்திநகரில் அமைந்துள்ளது. இந்திய பாரளுமன்றத்தின் மத்திய பல்கலைக்கழகங்கள் சட்டம் 2009 இன் அடிப்படையில் இப்பல்கலைக்கழகம் நிறுவப்பட்டது.  

குசராத் மத்திய பல்கலைக்கழகத்தில் 16 பள்ளிகள், 14 கல்வித் துறைகள் மற்றும் 2 சிறப்பு மையங்கள் உள்ளன.  

அறிவை உருவாக்குதல் மற்றும் பகிர்தல் செயல்களை மேம்படுத்தி வளர்த்தல் என்பதே மத்தியப் பல்கலைக்கழகத்தின் முக்கிய நோக்கங்களாகக் கருதப்பட்டன. ஒருங்கிணைந்த மற்றும் இடைநிலைப் படிப்புகளுக்கான சிறப்பு ஏற்பாடுகளைச் செய்வதற்கும், நாட்டின் வளர்ச்சிக்கு மனிதவளத்தைப் பயிற்றுவிப்பதற்கும், பயிற்சியளிப்பதற்கும், கற்பித்தல் மற்றும் கற்றலில் புதுமைகளை மேம்படுத்துவதற்கான பொருத்தமான நடவடிக்கைகளைத் தொடங்குவதற்கும், சமூக மற்றும் பொருளாதார நிலைமைகள் மற்றும் நலனை மேம்படுத்துவதில் சிறப்பு கவனம் செலுத்துவதற்கும் பல்கலைக்கழகம் உறுதிபூண்டுள்ளது. மக்களின், குறிப்பாக அறிவுசார், கல்வி மற்றும் கலாச்சார வளர்ச்சியுடன் தொடர்பான திட்டங்களுடன் பல்கலைக்கழகம் நெருங்கிய தொடர்பு கொண்டு இயங்குகிறது.  

இந்த பல்கலைக்கழகம் இந்தியாவின் ஒட்டுமொத்த தர வரிசையில் 60 ஆவது இடத்திலும், குசராத்தில் உள்ள அனைத்து பல்கலைக்கழகங்களின் தரவரிசையில் 2016 ஆம் ஆண்டு 2 வது இடத்திலும் இருந்தது.  

## குறிக்கோள்
சமூகம் மற்றும் தொழில் இடைமுகத்துடன் மாணவர்களுக்கு அறிவு மற்றும் வேலைவாய்ப்புக்கான உலகளாவிய தளத்தை வழங்குதல்.  

## மத்தியப் பல்கலைக்கழக மசோதா 2009
பீகார், குசராத்து, அரியானா, இமாச்சலப் பிரதேசம், சம்மு காசுமீர், சார்க்கண்டு, கருநாடகம், கேரளம், ஒடிசா, பஞ்சாப், ராஜஸ்தான் மற்றும் தமிழ்நாடு மாநிலங்களில் தலா ஒரு புதிய மத்திய பல்கலைக்கழகத்தை உருவாக்குவதை மத்திய பல்கலைக்கழக மசோதா 2009 நோக்கமாகக் கொண்டுள்ளது.  
சத்தீசுகர் மாநிலத்திலுள்ள குரு காசிதாசு விசுவவித்யாலயா, மத்தியப் பிரதேச மாநிலம் சாகரிலுள்ள அரிசிங் கவுர் விசுவவித்யாலயா, ஒடிசா மாநிலம் புவனேசுவரம் நகரிலுள்ள உட்கல் பல்கலைக்கழகம் , மற்றும் உத்தராகண்டம் மாநிலத்திலுள்ள ஏமாவதி நந்தன் பகுகுணா கார்வால் பல்கலைக்கழகம் ஆகியனவற்றை மத்தியப் பல்கலைக்கழகங்களாக மாற்றவும் முனைந்தது.
# கோச் நினைவு மணிக்கூட்டுக் கோபுரம்


**கோச் நினைவு மணிக்கூட்டுக் கோபுரம்** (*Koch Memorial Clock Tower*) இலங்கையின் தலைநகர் கொழும்பில் அமைந்துள்ள கொழும்புப் பல்கலைக்கழகத்தின் மருத்துவ பீடத்திற்கு அடுத்த கின்சி சாலையில் அமைந்துள்ளது. இது கொழும்பு மருத்துவப் பள்ளியின் இரண்டாவது முதல்வரான மருத்துவர் ஈ. எல். கோச்சின் (1838-1877) நினைவாக 1881இல் கட்டப்பட்டது. இது இலங்கையின் தேசிய மருத்துவமனைக்கு முன்னால் நேரடியாக நிற்கிறது.  

## வரலாறு
எட்வின் லாசன் கோச் 1838 நவம்பர் 29 ஆம் தேதி யாழ்ப்பாணத்தில், உள்ளூர் கண்காணிப்பாளரான ஜான் காட்ஃபிரைட் கோச், ஏஞ்செனிடா தோர்தியா ஆல்டன்சு என்பவர்களுக்கு மகனாகப் பிறந்தார். கோச் முதலில் கொல்கத்தாவில் உள்ள வங்காள மருத்துவக் கல்லூரியில் மருத்துவத் தகுதி பெற்றார். பின்னர், அபெர்டீன் பல்கலைக்கழகத்தில் மருத்துவத்தில் முனைவர் பட்டம் பெற்றார். சூலை 1862 இல் இவர் இலங்கை மருத்துவச் சேவையில் நுழைந்தார். கொழும்பு பொது மருத்துவமனையில் அறுவை சிகிச்சை நிபுணராகவும் இருந்தார் (இப்போது 'தேசிய மருத்துவமனை' என்று அழைக்கப்படுகிறது). கொழும்பு மருத்துவப் பள்ளி 1870 ஆம் ஆண்டில் திறக்கப்பட்டபோது கோச் அதன் முதல் விரிவுரையாளர்களில் ஒருவராக இருந்தார்.  
## இறப்பு
1875ஆம் ஆண்டில் மருத்துவர் ஜேம்ஸ் லூஸின் அதன் முதல்வராக நியமிக்கப்பட்டார். திசம்பர் 20, 1877 அன்று பிணக்கூறு ஆய்ய்வு செய்தபோது ஏற்பட்ட காயம் காரணமாக சீழ்பட்டு இறந்தார்.  

## மரியாதை
இவர் "தைரியமான அறுவை சிகிச்சை நிபுணர் எனவும், வெற்றிகரமான மருத்துவர் எனவும், மகப்பேறியல் நிபுணர்" எனவும் பதிவு செய்யப்பட்டுள்ளார். மருத்துவர் ஜே.எல். வெண்டர்ஸ்ட்ராடனின் (கொழும்பு மருத்துவப் பள்ளியின் மற்ற விரிவுரையாளர்களில் ஒருவர்) முயற்சியின் மூலம் ஒரு மணிக்கூட்டுக் கோபுரத்தை நிர்மாணிப்பதற்காக பொதுமக்களிடமிருந்து 3000 இலங்கை ரூபாய் திரட்டப்பட்டது. அந்த நேரத்தில் இலங்கையின் ஆளுநராக இருந்த சர் ஜேம்ஸ் இலாங்டனும், அரசு சார்பாக ரூ. 5,000 நன்கொடையாக வழங்கினார்.  

கடிகார கோபுரத்தின் கல்வெட்டில் "மருத்துவக் கல்லூரியின் முதல்வர் ஈ. எல். கோச்சின் (1838-1877) நினைவாக பொதுமக்களாலும், மருத்துவ அதிகாரிகளாலும் நிதியளிக்கப்பட்டு 1881இல் கட்டப்பட்டது" எனப் பொறிக்கப்பட்டுள்ளது.  

- History of the Faculty of Medicine
# பென்சைல் கார்பமேட்டு


**பென்சைல் கார்பமேட்டு** (*Benzyl carbamate*) C<sub>6</sub>H<sub>5</sub>CH<sub>2</sub>OC(O)NH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். பென்சைல் குளோரோபார்மமேட்டுடன் அமோனியாவைச் சேர்த்து வினைபுரியச் செய்வதன் மூலம் தயாரிக்கப்பட்டாலும் கூட  
கார்பமிக் அமிலம் (O=C(OH)(NH<sub>2</sub>)) மற்றும் பென்சைல் ஆல்க்ககாலுடைய எசுத்தர் என்ற வகையிலும் இது பார்க்கப்படுகிறது.  

வெண்மை நிறத்தில் திண்மமாகக் காணப்படும் பென்சைல் கார்பமேட்டு கரிம கரைப்பான்களில் நன்றாகவும் தண்ணீரில் மிதமாகவும் கரைகிறது. முதல்நிலை அமீன்களை தயாரிக்கும்போது பென்சைல் கார்பமேட்டு அமோனியாவின் பாதுகாக்கப்பட்ட நிலையாகப் பயன்படுத்தப்படுகிறது. என் – ஆல்க்கைலேற்றம் நிகழ்ந்த பின்னர் இலூயிசு அமிலத்துடன் C<sub>6</sub>H<sub>5</sub>CH<sub>2</sub>OC(O) தொகுதி நீக்கப்படுகிறது.  

## பாதுகாப்பு
பயன்படுத்திய பிறகு நன்கு கைகளை கழுவ வேண்டும். அசுத்தமான ஆடைகளை அகற்றி மீண்டும் பயன்படுத்துவதற்கு முன்பு நன்கு தோய்க்க வேண்டும். தோல் மற்றும் கண்களுடன் தொடர்பு கொள்வதைத் தவிர்க்க வேண்டும். உட்கொள்வதையும் உள்ளிழுப்பதையும் தவிர்க்க வேண்டும். குளிர்ந்த, உலர்ந்த இடத்தில் இறுக்கமாக மூடிய கொள்கலனில் சேமிக்கலாம். . நீடித்த அல்லது மீண்டும் மீண்டும் பயன்படுத்த பாதுகாப்பு கையுறைகளைப் பயன்படுத்துதல் நலம்.
# மத்திய ஓமியோபதி மன்றம்

**மத்திய ஓமியோபதி மன்றம்** (*Central Council of Homeopathy*) என்பது இந்திய அரசின் ஆயுஷ் அமைச்சகத்தின் கீழ் உள்ள சட்டப்பூர்வமான அமைப்பாகும். இது 1973ஆம் ஆண்டில் இந்திய அரசால் அமைக்கப்பட்டது. இது இந்தியாவில் உயர்கல்வியைக் கண்காணிக்க உருவாக்கப்பட்ட பல்கலைக்கழக மானியக் குழுவின் (யுஜிசி) நிபுணத்துவ மன்றங்களில் ஒன்றாகும். ஓமியோபதி கல்வித் தகுதி வழங்கப் படிப்புகளை நடத்த விரும்பும் எந்தவொரு நிறுவனமும் இந்த மன்றத்திடம் விண்ணப்பிக்க வேண்டும், இது ஓமியோபதிப் பாடத்திட்டத்தைப் பரிந்துரைப்பதுடன் ஓமியோபதி தொடர்பான மத்திய பதிவேடுகளைப் பராமரிக்கிறது. இந்தியாவில் உள்ள அனைத்து ஓமியோபதி மருத்துவர்களின் மைய பதிவேட்டைப் பராமரிக்கின்றது. இதைத்தவிர, ஓமியோபதி கற்பித்தல் நிறுவனங்களால் பராமரிக்கப்பட வேண்டிய பதிவுகளை அறிவிக்கிறது.  

2007ஆம் ஆண்டில், இந்திய சுகாதாரம் மற்றும் குடும்ப நலத்துறை அமைச்சகம் மருத்துவ நிறுவனங்களுக்கான "குறைந்தபட்ச தரங்களை நிர்ணயிப்பதற்காக" 'மருத்துவ நிறுவனங்களுக்கான தேசிய மன்றம்' அமைத்தது. மத்திய ஒமியோபதி மன்ற பிரதிநிதி இந்த தேசிய மன்றத்தின் முறையான உறுப்பினராகவும் உள்ளார்.  

இந்திய அரசின் ஆயுஷ் அமைச்சகத்தின்18.05.2018 தேதியிட்ட அரசிதழ் அறிவிப்பு எண் R-13040/61/2017-HD (தொழில்நுட்பம்), எச்.சி.சி சட்டம், 1973இன் கீழ், அதிகாரங்களைப் பயன்படுத்துவதற்கும், மன்றத்தின் செயல்பாடுகளைச் செய்வதற்கும் ஸ்ரீ நிலஞ்சன் சன்யால் தலைமையில் ஆளுமைக் குழு நியமிக்கப்பட்டது.  

## இளங்கலை ஓமியோபதி மருத்துவம் மற்றும் அறுவை சிகிச்சை
மத்திய ஓமியோபதி மன்றம், இளங்கலை ஓமியோபதி மருத்துவம் மற்றும் அறுவை சிகிச்சை (பி.எச்.எம்.எஸ்) பட்டப் படிப்பினை ஒழுங்குபடுத்துகிறது. இந்த படிப்பானது ஒரு வருட உள்ளகப் பயிற்சி உட்பட ஐந்தரை வருடத்திற்குப் பிறகு வழங்கப்படும் பட்டப் படிப்பு இதுவாகும்.
# இந்திய மருத்துவ மத்திய மன்றம்


**இந்திய மருத்துவ மத்திய மன்றம்** (*Central Council of Indian Medicine*)(**சி.சி.ஐ.எம்**) என்பது இந்திய அரசின் ஆயுஷ் அமைச்சின் கீழ் செயல்படும் சட்டரீதியான ஒழுங்குமுறை அமைப்பாகும். இது 1971இல் இந்திய மருத்துவ மத்திய கவுன்சில் சட்டத்தின் கீழ் (சட்டம் 48) 1970 இல் நிறைவேற்றப்பட்டது. ஆயுர்வேதம், சித்த மருத்துவம், யூனானி மருத்துவம் மற்றும் சோவா-ரிக்பா உள்ளிட்ட இந்திய மருத்துவ முறைகளில் உயர் கல்வியைக் கண்காணிப்பது பல்கலைக்கழக மானியக் குழு (இந்தியா) ஆணையத்தின் (யுஜிசி) கீழ் உள்ள நிபுணத்துவ சபைகளில் ஒன்றாகும்.  

## கண்ணோட்டம்
இந்த மன்றம் இந்தியாவின் புதுதில்லியில் அமைந்துள்ளது. இந்திய மருத்துவ முறைகளில் பின்பற்ற வேண்டிய வரையறைகளையும் நடைமுறைகளையும் பரிந்துரைக்க இம்மன்றம் தோற்றுவிக்கப்பட்டது. ஆயுர்வேதம், சித்தா மற்றும் யூனானி திபியா முறைகளில் கல்வியினை பட்டதாரி மற்றும் முதுகலை நிலைகளில் ஒழுங்குபடுத்துவதில் ஈடுபட்டுள்ளது.
# ஜொகூர் மாவட்டங்கள்

ஜொகூர் மாநிலத்தில் 10 மாவட்டங்கள் உள்ளன. இவற்றுள் ஜொகூர் பாரு மாநகரத்தை ஒரு மாவட்டமாக அறிவித்து இருக்கிறார்கள்.  

- ★ பத்து பகாட் மாவட்டம்
- ☆ ஜொகூர் பாரு நகரம்
- ★ குளுவாங் மாவட்டம்
- ★ கோத்தா திங்கி மாவட்டம்
- ★ கூலாய் மாவட்டம்
- மெர்சிங் மாவட்டம்
- ★ மூவார் மாவட்டம்
- பொந்தியான் மாவட்டம்
- சிகாமட் மாவட்டம்
- தங்காக் மாவட்டம்

## ஜொகூர் மாவட்ட புள்ளிவிவரங்கள்

| மாவட்டம் | தலைநகரம் | உள்ளூராட்சி | மக்கள்</br>தொகை</br>(2010) | பரப்பு (சதுர கி.மீ.<sup>2</sup>) | அடர்த்தி |
| --- | --- | --- | --- | --- | --- |
| பத்து பகாட் மாவட்டம் | பத்து பகாட் நகரம் | பத்து பகாட் உள்ளூராட்சி
யோங் பெங் மாவட்ட மன்றம் |  |  |  |
| ஜொகூர் பாரு மாவட்டம் | ஜொகூர் பாரு | ஜொகூர் பாரு மாநகர் மன்றம்
இஸ்கந்தர் புத்திரி மாநகர் மன்றம்
பாசீர் கூடாங் மாநகர் மன்றம் |  |  |  |
| குளுவாங் மாவட்டம் | குளுவாங் | குளுவாங் மாவட்ட மன்றம்
சிம்பாங் ரெங்கம் மாவட்ட மன்றம் |  |  |  |
| கோத்தா திங்கி மாவட்டம் | கோத்தா திங்கி | கோத்தா திங்கி மாவட்ட மன்றம்
பெங்கேராங் மாவட்ட மன்றம் |  |  |  |
| கூலாய் மாவட்டம் | கூலாய் | கூலாய் மாவட்ட மன்றம் |  |  |  |
| மெர்சிங் மாவட்டம் | Mersing | மெர்சிங் மாவட்ட மன்றம் |  |  |  |
| மூவார் மாவட்டம் | பண்டார் மகாராணி (மூவார்) | மூவார் மாவட்ட மன்றம் |  |  |  |
| பொந்தியான் மாவட்டம் | பொந்தியான் | பொந்தியான் மாவட்ட மன்றம் |  |  |  |
| சிகாமட் மாவட்டம் | சிகாமட் | சிகாமட் மாவட்ட மன்றம்
லாபீஸ் மாவட்ட மன்றம் |  |  |  |
| தங்காக் மாவட்டம் | தங்காக் | தங்காக் மாவட்ட மன்றம் | } |  |  |
# கோதமனார்


**கோதமனார்**(*Kodhamanar*) சங்க காலப் புலவர் ஆவார். இவர் சங்க இலக்கியத்தில் இரண்டு பாடல்களை இயற்றியுள்ளார். அவற்றுள் ஒன்று, திருவள்ளுவமாலையில் 15ஆம் பாடலாகும்.  

## சங்க இலக்கியத்தில் பங்களிப்பு
இவர் சங்க இலக்கிய நூலான புறநானூற்றில் 366ஆம் பாடலையும் திருவள்ளுவமாலையில் 15ஆம் பாடலையும் இயற்றியுள்ளார்.  

## வள்ளுவர் மற்றும் குறள் குறித்த பார்வை
வள்ளுவர் மற்றும் திருக்குறள் குறித்த கோதமனாரின் கருத்து:  

<poem>*ஆற்றல் அழியுமென்று அந்தணர்கள் நான்மறையைப்*  
*போற்றி யுரைத்துஏட்டின் புறத்தெழுதார் – ஏட்டெழுதி*  
*வல்லுநரும் வல்லாரும் வள்ளுவனார் முப்பாலைச்*  
*சொல்லிடினும் ஆற்றல்சோர் வின்று.*</poem>  

## புறநானூற்றுப் பாடல்

கோதமனார் எழுதிய புறநானூற்றுப் பாடல் கீழே தரப்பட்டுள்ளது.  

<poem>விழுக் கடிப்பு அறைந்த முழுக் குரல் முரசம்  
ஒழுக்குடை மருங்கின் ஒரு மொழித்து ஆக,  
அரவு எறி உருமின் உரறுபு சிலைப்ப,  
ஒரு தாம் ஆகிய பெருமையோரும்,  

தம் புகழ் நிறீஇச் சென்று மாய்ந்தனரே;  
அதனால், அறவோன் மகனே! மறவோர் செம்மால்!  
நின்ஒன்று உரைப்பக் கேண்மதி:  
நின் ஊற்றம் பிறர் அறியாது,  
பிறர் கூறிய மொழி தெரியா,  

ஞாயிற்று எல்லை ஆள்வினைக்கு உதவி,  
இரவின் எல்லை வருவது நாடி,  
உரைத்திசின் பெரும நன்றும்  
உழவு ஒழி பெரும் பகடு அழி தின்றாங்கு,  
செங் கண் மகளிரொடு சிறு துனி அளைஇ,  

அம் கள் தேறல் ஆய் கலத்து உகுப்ப,  
கெடல் அருந் திருவ!  
மடை வேண்டுநர்க்கு இடை அருகாது,  
அவிழ் வேண்டுநர்க்கு இடை அருளி,  
விடை வீழ்த்துச் சூடு கிழிப்ப,  

நீர் நிலை பெருத்த வார் மணல் அடை கரை,  
காவுதொறும்  
மடங்கல் உண்மை மாயமோ அன்றே.</poem>  

## உரை

இடியோசை கேட்டு நடுங்கும் நாகம் போல, முரசின் முழக்கமானது என்னுடைய வேந்தன் வீரன், அவனை வெல்பவர்கள் யாரும் இல்லை என்ற ஒரே செய்தியை பகைவர்களின் காதில் சொல்லும். இப்படி வீரமும், புகழும் பெற்று ஒரு குடையின் கீழ் ஆட்சி செய்த பேரரசர்கள் அனைவரும் ஒரு நாள் இறந்துதான் போவார்கள். ஆனால் அவர்கள் விட்டுச் சென்ற புகழ் நிலைத்து இருக்கும். இதுவே உலகத்து இயற்கை ஆகும். அறநெறி அறிந்த மன்னன் மகனே! வீரர்கள் போற்றும் வெற்றி வேந்தனே! உன்னுடைய வலிமையினை பிறர் அறியாத வண்ணம் காத்துக் கொள். பிறர் சொல்லும் செய்தியில் உள்ள உண்மையினை உணர்ந்து கொள். பகல் பொழுதில் உழைப்பவர்களுக்கு உறுதுணையாக இரு. பகல் பொழுதில் வயலில் உழுத எருது (நெல்லை உழவனுக்கு அளித்து) மாலையில் வைக்கோலைத் தின்னும். அதனைப் போன்று உனது உணவினை வேண்டுவோர்க்கெல்லாம் கொடுத்து மகிழ்வு கொள். பலியிடுவதற்கு நிறுத்தப்பட்டு இருக்கும் ஆடுகளுக்கு சாதல் நிச்சயம். அதனைப் போன்று மனிதர்களுக்கும் சாதல் உண்டு என்பது உண்மை. இது பொய்யன்று.
# சிறீநிவாச பிரசாத்



**சீனிவாச பிரசாத் வெங்கடய்யா** (Srinivasa Prasad Venkatayya) (பிறப்பு 1947), (பெரும்பாலும் வி சிறீநிவாச பிரசாத் என அறியப்படுகிறார்) என்பவர் கர்நாடக மாநிலத்தைச் சார்ந்த ஒரு இந்திய அரசியல்வாதி ஆவார். இவர் நஞ்சங்குட் தொகுதியிலிருந்து போட்டியிட்டு வெற்றி பெற்று கர்நாடக சட்டமன்ற உறுப்பினராக இருந்தார் மற்றும் சாமராஜநகர் மக்களவைத் தொகுதியிலிருந்து போட்டியிட்டு ஆறு முறை மக்களவை உறுப்பினராக இருந்தார்.  

## அரசியல் கட்சி
அவர் முதலில் இந்திய தேசிய காங்கிரஸைச் சேர்ந்தவர் . பின்னர் அவர் ஒருங்கிணைந்த ஜனதா தளத்தில் சேர்ந்தார். பின்னர் அவர் காங்கிரஸ் கட்சிக்குத் திரும்பிச் சென்று சேர்ந்த பிறகு 2013 ஆம் ஆண்டில் நஞ்சங்குட் சட்டமன்ற உறுப்பினராகத் தேர்ந்தெடுக்கப்பட்டார். பின்னர் மீண்டும் தனது கட்சியை மாற்றி, டிசம்பர் 24, 2016 அன்று அதிகாரப்பூர்வமாக பாரதிய ஜனதா கட்சியில் சேர்ந்தார். இதன் காரணமாக நஞ்சன்கூடு தொகுதியில் 2017 ஆம் ஆண்டில் ஒரு இடைத்தேர்தலை அவசியமாக்கியது. அந்தத் தேர்தலில் அவர் காங்கிசரசு வேட்பாளரிடம் தோற்றுப்போனார்.அதன் பின்னர் நடைபெற்ற 2019 நாடாளுமன்ற தேர்தலில் போட்டியிட்டு சாமராஜ் நகர் தொகுதி மக்களவை உறுப்பினர் ஆனார்.  

## அமைச்சகம்
சித்தராமையா தலைமையிலான கர்நாடக அரசாங்கத்தில் 2013 முதல் 2016 வரை வருவாய் மற்றும் முஸ்ராய் அமைச்சராக பணியாற்றினார். 1999 முதல் 2004 ஆம் ஆண்டு வரையிலான கால கட்டத்தில் ஐக்கிய ஜனதா தளத்தின் உறுப்பினராக இருந்த இவர், அடல் பிகாரி வாச்பாய் தலைமையிலான மத்திய அமைச்சரவையில் உணவுமற்றும் நுகர்வோர் துறை அமைச்சராக இருந்தார்.
# மதனகாமராஜன் கதை

**மதனகாமராசன் கதை** (Madanakamaraja Katha) தென்னிந்திய நாட்டார் கதைகளுள் ஒன்று. இது தமிழில் மதனகாமராசன் கதை என்றும், தெலுங்கில் *மதனகாமராச கதாலு* என்றும் அழைக்கப்படுகிறது. இது தென்னிந்தியாவில் சொல்லப்பட்ட கதைகளின் தொகுப்பாகும். இவற்றில் சில கதைகள் இலங்கையிலும் பிரபலமாக உள்ளது.  
## கதையின் இன்னொரு பெயர்
மதனகாமராஜன் கதை எனப்படும் இக்கதை 'மந்திரிகுமாரனால் சொல்லப்பட்ட பன்னிரெண்டு கதைகள் என்னும் மதனகாமராஜன் கதை' என்றும் குறிப்பிடப்படுகின்றது.  

## கதை
இதன் கதைகள் ஆயிரத்தொரு இரவுகள் நூலில் சொல்லப்பட்ட கதைகளைப் போன்று நேரத்தைப் போக்குவதற்காக சொல்லப்பட்ட கதைகளை உள்ளடக்கியது. இளவரசனான மதனகாமராஜன் ஒரு ஓவியத்தில் இருந்த இரண்டு பெண்களைப் பார்த்து அவர்களின் மீது காதல் கொள்கிறான். தனது நண்பனான அமைச்சரின் மகனை அழைத்து, அந்த இரண்டு பெண்களையும் கண்டுபிடிக்குமாறு அறிவுறுத்தினான். அதில் ஒரு பெண்ணை தேர்ந்தெடுத்து தான் திருமணம் செய்ய போவதாகவும், மற்றொரு பெண்ணை அமைச்சரின் மகன் திருமணம் செய்து கொள்ளுமாறும் கூறுகிறான். அமைச்சரின் மகன் புறப்பட்டுச் சென்று இரண்டு பெண்களையும் கண்டுபிடித்து, அரண்மனைக்கு அழைத்து வருகிறான். அரண்மனை நோக்கி வரும்போது, அவர்களில் யார் தனது மனைவியாக இருப்பார் என்று தெரியாததால் அரண்மனையை அடையும் காலத்தை நீட்டிப்பதற்காக அவர்களுக்குப் பல கதைகளைச் சொல்வதன்மூலமாக காலம் தாழ்த்துகிறான். அவ்வாறு அவனால் கூறப்பட்டதாகக் கருதப்படும் கதைகள் அடங்கியதே இத்தொகுப்பு. இது தமிழில் 1848 மற்றும் 1855ஆம் ஆண்டில் வெளியானது. இதனை நடேச சாஸ்திரி என்பவர் "திராவிட இரவுகள்" என்ற பெயரில் 1886ஆம் ஆண்டில் ஆங்கிலத்தில் மொழிபெயர்த்தார். இந்த மொழிபெயர்ப்பில் மொத்தம் பன்னிரெண்டு கதைகள் உள்ளன.  

இது நாட்டார் கதைகளில் முக்கியமானதாக இருந்தது என்றபொழுதிலும், தமிழ் இலக்கியக் பண்பாட்டில் பெரிய தாக்கத்தையும் ஏற்படுத்தவில்லை. இந்தக் கதையினை அடிப்படையாகக் கொண்டு 1941ஆம் ஆண்டு மதனகாமராஜன் என்ற திரைப்படம் வெளியானது.  
## பன்னிரண்டு நாளும் சொல்லப்பட்ட கதைகள்
புகழேந்திப் புலவர் இயற்றிய இக்கதை முதலில் 'மதனகாமராஜன் கதை' எனத் துவங்கி ராஜகுமாரன் நிமித்தமாக மந்திரிகுமாரனாகிய புத்தி சாதுர்யன் இரண்டு ராஜகுமாரிகளை மணக்கிறான். பின் அவர்களோடு முதலிரவு மற்றும் தாம்பத்தியம் நடத்துவதை தள்ளிப் போடுவதற்காக அவர்களுக்கு 12 நாட்கள் இரவுகளில் கதைகள் சொல்கிறான் மந்திரிகுமாரன். அக்கதைகளின் விபரங்கள் :-  
1. முதலாவது நாள் கதை கூடுவிட்டுக் கூடு பாய்கிறது. இது மூத்த ராஜகுமாரிக்கு சொல்லப்பட்ட முதலாவது நாள் கதையாகும்
1. இரண்டாம் நாள் பூனைக்குட்டி வளர்த்த கதை . இது இளைய ராஜகுமாரிக்கு சொல்லப்பட்ட கதையாகும்.
1. மூன்றாம் நாள்
தாயைப் பெண்டாள வந்த ராஜகுமாரன் கதை . இது முதல் ராஜகுமாரிக்கு சொல்லப்பட்ட கதை.  

4. நான்காம் நாள்  
ஆமையாயிருந்த இராஜகுமாரன் . தகப்பன் கோரின பெண்ணை மணம் புரிவித்த கதை. இது இளைய ராஜகுமாரியிடம் சொன்ன கதை.  
5. ஐந்தாம் நாள்  
ஜகதலப் பிரதாபன் கதை. இது மூத்த ராஜகுமாரிக்கு சொன்ன கதை.  
6. ஆறாம் நாள்  
மாங்கனியால் அரசு பெற்ற கதை .  
இது இளைய ராஜகுமாரிக்கு சொன்ன கதை.
# உறையூர் முதுகூத்தனார்


**உறையூர் முதுகூத்தனார்** (*Uraiyur Mudhukootthanar*) என்றும் **உறையூர் முதுக்கூற்றனார்** சங்க காலத்தைச் சேர்ந்த ஒரு புலவர் ஆவார். சங்க இலக்கியத்தில் 9 பாடல்களை இவர் இயற்றியுள்ளார். இதில் திருவள்ளுவ மலையின் 39வது பாடலும் அடங்கும்.  

## சுயசரிதை
உறையூர் முதுகூத்தனார் உறையூர் பகுதியினைச் சார்ந்தவர், இவரது நாட்டுப்பற்று நன்கு அறியப்பட்டது.  

### வள்ளுவர் மற்றும் குறள் பற்றிய கருத்துக்கள்
உறையூர் முதுகூத்தனார் திருவள்ளுவர் மற்றும் திருக்குறள் பற்றி இவ்வாறு கூறுகிறார்:
# எத்தில் 3-புரோமோபுரோப்பியோனேட்டு


**எத்தில் 3-புரோமோபுரோப்பியோனேட்டு** (*Ethyl 3-bromopropionate*) BrCH<sub>2</sub>CH<sub>2</sub>CO<sub>2</sub>C<sub>2</sub>H<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். 3-புரோமோபுரோப்பியோனிக் அமில எத்தில் எசுத்தர் என்றும் இதை அழைக்கலாம். நிறமற்ற நீர்மமான இச்சேர்மம் ஓர் ஆல்கைலேற்ற முகவராகும். 3-புரோமோபுரோப்பியானிக் அமிலத்தை எசுத்தராக்கல் வினைக்கு உட்படுத்தி எத்தில் 3-புரோமோபுரோப்பியோனேட்டு சேர்மத்தை தயாரிக்கலாம். மாற்றாக எத்தில் அக்ரைலேட்டை ஐதரோபுரோமினேற்றம் செய்தும் தயாரிக்கலாம். இவ்வினை எதிர்மார்க்கோனிக்கோவ் முறையில் நிகழ்கிறது. எத்தில் 3-புரோமோபுரோப்பியோனேட்டு கண்கள், தோலில் பட நேர்ந்தால் எரிச்சலூட்டும். சுவாசிக்க நேர்ந்தால் சுவாசப் பாதைக் கோளாறுகளும் ஏற்படலாம்.
# அல்லு சிரிஷ்


**அல்லு சிரிஷ்** என்பவர் ஓர் இந்திய நடிகர் ஆவார். இவர் குறிப்பாக தெலுங்கு படங்களில் பணியாற்றுகிறார். இவர் ஒரு முன்னணி நடிகராக *கௌரவம்* (2013) படத்தில் அறிமுகமானார். பின்னர் கொத்த ஜண்ட (2014), ஸ்ரீராஸ்து சுபமஸ்து (2016), ஒக்க க்ஷணம் (2017) போன்ற படங்களில் நடித்தார்.  

## தொழில்
தெலுங்கு பார்வையாளர்களுக்காக ஹெட் அண்ட் ஷோல்டர்ஸ் விளம்பரத்தில் தமன்னாவுடன் சிரீஷ் தோன்றினார். பிரபலமான லுலு பேஷன் விருதுகளில் 2019 இல் இவருக்கு "ஆண்டின் சிறந்த கிராஸ்ஓவர் நட்சத்திரம்" என்ற விருது வழங்கப்பட்டது.  

பிரகாஷ் ராஜ் தயாரித்து ராதா மோகன் இயக்கிய. தெலுங்கு-தமிழ் இருமொழி படமான *கௌரவம்* (2013) படத்தில் அல்லு சிரீஷ் நடித்தார். இவருக்கு ஜோடியாக, யாமி கௌதம் நடித்தார் அப்படம் வணிக ரீதியான தோல்வி அடைந்தது என்றாலும், அதன் கருப்பொருளுக்காக விமர்சகர்களிடமிருந்து பாராட்டைப் பெற்றது. அடுத்து மாருதி தசரி இயக்கிய கொத்த ஜண்ட என்ற காதல் நகைச்சுவை படத்தில் நடித்தார். அது இரண்டு வித்தியாசமான எண்ணம் கொண்ட சக ஊழியர்கள் காதலிப்பதைப் பற்றியதாக இருந்தது.. செயற்கைக்கோள் திரையிடல் மூலம் திரையிடப்பட்ட அந்த ஆண்டின் படங்களில் அதிகம் பார்க்கப்பட்ட மூன்றாவது தெலுங்குத் திரைப்படம் இதுவாகும். இது குறைந்த செலவில் எடுக்கப்பட்ட படத்தின் ஒரு சாதனையாகும். அடுத்து *பரசுரம்* இயக்கிய *ஸ்ரீரஸ்து சுபமாஸ்து*, குடும்ப நாடகக் காதல் கதை. இப்படத்தின் காலைக் காட்சியில் இருந்து நேர்மறையான விமர்சனத்தைப் பெற்றது. இது வணிக ரீதியாக வெற்றி பெற்றது. படம் ரூ .20.2 கோடியை வசூலித்தது. மேஜர் ரவி இயக்கும் படமான *1971 பியண்ட் பார்டர்ஸ்*, படத்தில் மோகன்லாலுக்கு அடுத்து இரண்டாவது முக்கிய பாத்திரத்தில் சிரீஷ் நடிப்பதாக அறிவிக்கப்பட்டது. , இதன் வழியாக சிரீஷ் மலையாளத்தில் அறிமுகமானார். 2017 ஆம் ஆண்டில், இவர் *ஒக்க க்ஷணம்* என்ற படத்தில் நடித்தார், இது ஒரு அறிவியல் புனைகதையாகும். படம் விமர்சன ரீதியாக பாராட்டப்பட்டது. 2019 ஆம் ஆண்டில், *ஏபிசிடி - அமெரிக்கன் பார்ன் கன்ஃபுஸ் தேசி* என்ற படத்தில் நடித்தார், இது துல்கர் சல்மான் நடித்த இதே பெயரிலான மலையாள படத்தின் தெலுங்கு மறுஆக்கம் ஆகும். இந்த படத்தில் சிரீஷ் நடிப்பானது மீண்டும் பாராட்டப்பட்டது.  

## திரைப்படவியல்

### குழந்தை நட்சத்திரமாக
| 1990 | *பிரதிபந்த்* | இந்தி | குழந்தை நட்சத்திரம் |
| --- | --- | --- | --- |
| 1995 | *மாயா பஜார்* | தமிழ் | குழந்தை நட்சத்திரம் |

### முன்னணி பாத்திரத்தில்
| 2013 | *கௌரவம்* | அர்ஜுன் | தமிழ் | முன்னணி நடிகராக அறிமுகம் |
| --- | --- | --- | --- | --- |
| தெலுங்கு |  |  |  |  |
| 2014 | *கொத்த ஜண்ட* | சிரிஷ் | தெலுங்கு |  |
| 2016 | *ஸ்ரீரஸ்து சுபமஸ்து* | சிரிஷ் | தெலுங்கு |  |
| 2017 | *1971: பியண்ட் பார்டர்ஸ்* | லெப்டினென்ட் சின்மய் | மலையாளம் | மலையாள அறிமுகம் |
| 2017 | *ஒக்க க்ஷணம்* | ஜீவா | தெலுங்கு |  |
| 2019 | *ஏபிசிடி - அமெரிக்கன் பார்ன் கன்ஃபுஸ் தேசி* | அவி / அரவிந்த் பிரசாத் | தெலுங்கு | அதே பெயரிலான மலையாள படத்தின் மறுஆக்கம் |

### இசை கானொளிகள்
| 2021 | *விலாயதி ஷராப் அடி ஹெலி தாருவாலா* | *தர்ஷன் ராவல், நீத்தி மோகன்* | *இந்தி* |
| --- | --- | --- | --- |

### தொலைக்காட்சி
| 2016 | *ஐஃபா உட்சம்* | தெலுங்கு | தொகுப்பாளர் |  |
| --- | --- | --- | --- | --- |
| 2017 | *தென்னிந்திய பிலிம்பேர் விருதுகள்* | தெலுங்கு | தொகுப்பாளர் |  |
| 2017 | *சைமா விருதுகள்* | தெலுங்கு | தொகுப்பாளர் | } |
# இரா. சங்கரன்


## திரைப்படவியல்

### இயக்குநர்
| 1974 | *ஒண்ணே ஒண்ணு கண்ணே கண்ணு* | தமிழ் |  |
| --- | --- | --- | --- |
| 1975 | *தேன்சிந்துதே வானம்* | தமிழ் |  |
| 1977 | *துர்கா தேவி* | தமிழ் |  |
| 1977 | *ஒருவனுக்கு ஒருத்தி* | தமிழ் |  |
| 1977 | *பெருமைக்குரியவள்* | தமிழ் |  |
| 1977 | *தூண்டில் மீன்* | தமிழ் |  |
| 1978 | *வேலும் மயிலும் துணை* | தமிழ் |  |
| 1980 | *குமரி பெண்ணின் உள்ளத்திலே* | தமிழ் | } |

### நடிகர்
| 1962 | *ஆடிப்பெருக்கு* | தமிழ் |  |
| --- | --- | --- | --- |
| 1977 | *பெருமைக்குரியவள்* | தமிழ் |  |
| 1984 | *புதுமைப் பெண்* | தமிழ் |  |
| 1985 | *ஒரு கைதியின் டைரி* | ஆயர் | தமிழ் |
| 1985 | *பகல் நிலவு* | தமிழ் |  |
| 1985 | *பௌர்ணமி அலைகள்* | தேவாலய தந்தை | தமிழ் |
| 1986 | *மௌன ராகம்* | திவ்யாவின் தந்தை, சந்திரமௌலி | தமிழ் |
| 1986 | *உனக்காகவே வாழ்கிறேன்* | தமிழ் |  |
| 1987 | *கடமை கண்ணியம் கட்டுப்பாடு* | தமிழ் |  |
| 1987 | *மக்கள் என் பக்கம்* | தமிழ் |  |
| 1989 | *நியாயத் தராசு* | தமிழ் |  |
| 1990 | *எதிர்காற்று* | தமிழ் |  |
| 1990 | *ஆடி வெள்ளி* | தமிழ் |  |
| 1990 | *பொண்டாட்டி தேவை* | சாந்தியின் தந்தை சங்கர் | தமிழ் |
| 1990 | *13-ம் நம்பர் வீடு* | சுவாமி | தமிழ் |
| 1991 | *தாயம்மா* | தமிழ் |  |
| 1992 | *அமரன்* | தமிழ் |  |
| 1992 | *சேவகன்* | அஞ்சலியின் தந்தை சண்முகம் | தமிழ் |
| 1992 | *புருஷன் எனக்கு அரசன்* | தமிழ் |  |
| 1992 | *அபிராமி* | தமிழ் |  |
| 1992 | *சின்ன கவுண்டர்* | வழக்கறிஞர் | தமிழ் |
| 1993 | *அமராவதி* | தேவாலய பாதிரியார் | தமிழ் |
| 1993 | *ரோஜாவை கிள்ளாதே* | அனுவின் தந்தை | தமிழ் |
| 1994 | *சின்ன மேடம்* | நீதியரசர் | தமிழ் |
| 1994 | *அரண்மனைக்காவலன்* | தமிழ் |  |
| 1994 | *வாங்க பார்ட்னர் வாங்க* | குருக்கள் | தமிழ் |
| 1995 | *ஜமீன் கோட்டை* | தமிழ் |  |
| 1995 | *சதி லீலாவதி* | தமிழ் |  |
| 1996 | *அந்திமந்தாரை* | தமிழ் |  |
| 1996 | *காதல் கோட்டை* | தேவாலய பாதிரியார் | தமிழ் |
| 1998 | *பகவத் சிங்* | தமிழ் |  |
| 1999 | *அழகர்சாமி* | தமிழ் | } |